A projektmunka egy csapat feladat, ahol a csapatok önmenedzselőek, ahol a felelősségük csapatszintű, így az **értékelést is csapatszinten kapják a hallgatók**. A kurzus elvégzéséhez tartozik a benne vállalt feladatok megfelelő arányú felosztása és vállalása és a felmerülő esetleges konfliktusok kezelése, megfelelő csapaton belüli kommunikációja és megoldása, melyet a mérföldkő jelentések tervezési és retrospektív részei, valamint a projekt dokumentáció teamdinamikai jelentés része taglalnak. Amennyiben a csapat nem tudja kezelni az esetlegesen felmerülő problémákat (mint például az egyenlőtlen feladatvállalás), a konzulens egyénileg dönthet az érdemjegy pontszámoktól eltérő alakításáról.

A tárgy részfeladataiból összesen 100 pont szerezhető, az érdemjegy az összpontszám alapján kerül meghatározásra (60%-tól 2-es, 70%-tól 3-as, 80%-tól 4-es, 90%-tól 5-ös).

**1. Heti feladatok teljesítése (max 50 pont)**

* mérföldkő jelentés: max 20 pont
* mérföldkő jelentés: max 20 pont
* mérföldkő jelentés: max 10 pont

A mérföldkő jelentések esetén a pontozásnál figyelembe kell venni:

* A mérföldkő jelentés elkészült-e határidőre
* Az összeállított feladatok megfelelően kapcsolódnak-e mintaterv szerinti tárgyakhoz
* A Hallgatók elvégeztek-e tervezési feladatot és hogyan tették ezt meg
* A mérföldkőhöz tartozó feladatok megoldását
* A Hallgatók tartottak-e visszatekintést és azt milyen formában és eredménnyel tették

**2. Projektmunka (6x5 pont, max 30 pont)**  
Szempontonként 0-5 pont adható, ahol 0: nincs, 1: elégtelen, 2: gyenge, 3: közepes, 4: jó, 5: kiváló

Szempontok:

* Projekt alapítás
* Projekt tervezés
* Projekt megvalósulás
* Projekt zárás
* Az elkészült végső dokumentum formája, struktúrája, ábrák, táblázatok használata
* Az elkészült végső dokumentum nyelvezete, szakkifejezés használata

**3. Prezentáció (4x5 pont, max 20 pont)**  
Szempontonként 1-5 pont adható, ahol 1: elégtelen, 2: gyenge, 3: közepes, 4: jó, 5: kiváló

Értékelendő szempontok:

* Időzítés
* Formai megjelenés
* Előadásmód
* Tartalmi összefoglalás